Source: https://www.racan.sk/2012/09/mc-raca-prehrala-sud-o-4527767.html
Timestamp: 2020-02-17 07:16:44+00:00

Document:
Miro Ščibrany: MČ Rača prehrala súd o 45.277,67 € - račan.sk
Domov » Ščibrany M. » Miro Ščibrany: MČ Rača prehrala súd o 45.277,67 €
MZ MČ Rača odsúhlasilo na zasadnutí 26. júna 2012 trvalé upustenie od vymáhania pohľadávky vo výške 45 277,67 € voči spoločnosti Prvá račianska vinotéka, s.r.o. a schválilo jej odpísanie.
Majiteľom a konateľom Prvej račianskej vinotéky, s.r.o. je od 24. 2. 2010 Miloš Máťuš. Pán Máťuš je od roku 2006 poslancom MZ a od roku 2010 členom Rady MZ a vicestarostom MČ Rača.
Na hlasovaní bolo prítomných 14 poslancov. 4 poslanci sa zdržali (Lenka Antalová-Plavuchová, Michal Drotován, Jozef Házy, Karol Štofira), 10 poslancov hlasovalo ZA. ZA hlasoval aj poslanec Miloš Máťuš. Neprítomný bol poslanec Cyril Sekerka.
Pohľadávka vznikla údajným neuhradením nájomného na základe zmluvy o nájme nebytových priestorov č. 261/2002. MČ Bratislava – Rača sa domáhala zaplatenia nájomného návrhom na vydanie platobného rozkazu. Návrh bol doručený súdu dňa 09.09.2009.
21.10.2009 súd vo veci vydal platobný rozkaz, ktorým uložil odporcovi zaplatiť požadovanú istinu, úroky z omeškania a náhradu trov konania. Platobný rozkaz sa odporcovi nepodarili doručiť do vlastných rúk, preto súd uznesením zo dňa 7.12.2009 rozkaz zrušil a vo veci nariadil pojednávanie. Odporca sa k návrhu nevyjadril.
Súd vec prerokoval a dokazovanie vykonal listinnými dôkazmi v neprítomnosti odporcu. Odporca nepredložil ani nenavrhol žiadne dôkazy.
Okresný súd Bratislava III rozsudkom sp. zn. 24Cb 33/10-101 zo dňa 29.04.2011 návrh MČ Bratislava – Rača zamietol, čím nárok MČ Bratislava – Rača na nájomné podľa vyjadrenia súdu v celom rozsahu zanikol.
Súd odôvodnil rozsudok tým, že uznal dohodu o započítaní vzájomných pohľadávok medzi MČ Bratislava – Rača a Prvou račianskou vinotékou, s.r.o. zo dňa 03.06.2003 podpísanú bývalým starostom Bielikom ako platný právny úkon.
Navrhovateľ sa proti rozsudku neodvolal a rozsudok nadobudol právoplatnosť dňa 15.07.2011 a vykonateľnosť dňa 19.07.2011.
Rekapitulácia udalostí očami obyvateľa MČ Rača:
2002 (starosta Bielik): MČ Rača uzavrela s Prvou račianskou vinotékou nájomnú zmluvu
2003 (starosta Bielik): zmluvné strany uzavreli spornú dohodu o započítaní vzájomných pohľadávok
2007 (starosta Zvonár): MČ Rača začala fakturovať nájomné, PRV s.r.o. faktúry neuhrádzala
2009 (starosta Zvonár): MČ Rača začala súdne vymáhať zaplatenie nájomného vo výške 45 277,67 €
2011 (starosta Pilinský): MČ Rača prehrala súdny spor, prijala verdikt a zaplatila účet
2012 (starosta Pilinský): MČ Rača trvale upustila od vymáhania pohľadávky
Prvá račianska vinotéka, s.r.o. v roku 2007 argumentovala, že voči MČ nemá žiaden dlh, ale naopak pohľadávku takmer 1,9 mil. Sk (podrobnosti nájdete v odôvodnení rozsudku okresného súdu).
Vážený pán starosta a vicestarosta,
aký je súčasný nájomný a finančný vzťah medzi MČ Rača a Prvou račianskou vinotékou, s.r.o.?

References: súd 
 súd 
 súd 
 súd 

Súd 
 súd 

Súd